CELEX: 32016R1423
Language: hr
Date: 2016-08-25 00:00:00
Title: Provedbena uredba Komisije (EU) 2016/1423 оd 25. kolovoza 2016. o produljenju odobrenja aktivne tvari pikolinafen u skladu s Uredbom (EZ) br. 1107/2009 Europskog parlamenta i Vijeća o stavljanju na tržište sredstava za zaštitu bilja i o izmjeni Priloga Provedbenoj uredbi Komisije (EU) br. 540/2011 (Tekst značajan za EGP)

26.8.2016   
               
               
                  HR
               
               
                  Službeni list Europske unije
               
               
                  L 231/20
               
            PROVEDBENA UREDBA KOMISIJE (EU) 2016/1423
      оd 25. kolovoza 2016.
      o produljenju odobrenja aktivne tvari pikolinafen u skladu s Uredbom (EZ) br. 1107/2009 Europskog parlamenta i Vijeća o stavljanju na tržište sredstava za zaštitu bilja i o izmjeni Priloga Provedbenoj uredbi Komisije (EU) br. 540/2011
      (Tekst značajan za EGP)
      EUROPSKA KOMISIJA,
      uzimajući u obzir Ugovor o funkcioniranju Europske unije,
      uzimajući u obzir Uredbu (EZ) br. 1107/2009 Europskog parlamenta i Vijeća od 21. listopada 2009. o stavljanju na tržište sredstava za zaštitu bilja i stavljanju izvan snage direktiva Vijeća 79/117/EEZ i 91/414/EEZ (1), a posebno njezin članak 20. stavak 1.,
      budući da:
      
                  (1)
               
               
                  Odobrenje aktivne tvari pikolinafen, kako je utvrđeno u dijelu A Priloga Provedbenoj uredbi Komisije (EU) br. 540/2011 (2), istječe 30. lipnja 2017.
               
            
                  (2)
               
               
                  Zahtjev za produljenje uvrštenja tvari pikolinafen u Prilog I. Direktivi Vijeća 91/414/EEZ (3) podnesen je u skladu s člankom 4. Uredbe Komisije (EU) br. 1141/2010 (4) u roku predviđenom tim člankom.
               
            
                  (3)
               
               
                  Podnositelj zahtjeva dostavio je dodatnu dokumentaciju u skladu sa zahtjevima iz članka 9. Uredbe (EU) br. 1141/2010. Država članica izvjestiteljica smatrala je zahtjev potpunim.
               
            
                  (4)
               
               
                  Država članica izvjestiteljica nakon savjetovanja s državom članicom suizvjestiteljicom pripremila je izvješće o ocjeni produljenja te ga je dostavila Europskoj agenciji za sigurnost hrane (u daljnjem tekstu „Agencija”) i Komisiji 14. svibnja 2014.
               
            
                  (5)
               
               
                  Agencija je izvješće o ocjeni produljenja dostavila na primjedbe podnositelju zahtjeva i državama članicama te je primljene primjedbe proslijedila Komisiji. Agencija je usto sažetak dodatne dokumentacije učinila dostupnim javnosti.
               
            
                  (6)
               
               
                  Dana 22. listopada 2015. Agencija je Komisiji dostavila zaključak (5) o tome može li se očekivati da aktivna tvar pikolinafen ispuni mjerila za odobravanje iz članka 4. Uredbe (EZ) br. 1107/2009. Komisija je 29. siječnja 2016. Stalnom odboru za bilje, životinje, hranu i hranu za životinje predstavila nacrt izvješća o pregledu za pikolinafen.
               
            
                  (7)
               
               
                  U odnosu na jednu reprezentativnu uporabu ili više njih najmanje jednog sredstva za zaštitu bilja koje sadržava tu aktivnu tvar, utvrđeno je da su mjerila za odobravanje iz članka 4. Uredbe (EZ) br. 1107/2009 ispunjena. Stoga se ta mjerila za odobravanje smatraju ispunjenima.
               
            
                  (8)
               
               
                  Stoga je primjereno produljiti odobrenje aktivne tvari pikolinafen.
               
            
                  (9)
               
               
                  Iako se procjena rizika za produljenje odobrenja aktivne tvari pikolinafen temelji na ograničenom broju reprezentativnih uporaba, time se ne ograničavaju uporabe za koje se mogu odobriti sredstva za zaštitu bilja koja sadržavaju pikolinafen. Stoga nije primjereno zadržati ograničenje na uporabu kao herbicid.
               
            
                  (10)
               
               
                  U skladu s člankom 14. stavkom 1. Uredbe (EZ) br. 1107/2009 u vezi s njezinim člankom 6. te s obzirom na postojeća znanstvena i tehnička saznanja, potrebno je postaviti određene uvjete.
                  
               
            
                  (11)
               
               
                  U skladu s člankom 20. stavkom 3. Uredbe (EZ) br. 1107/2009 u vezi s njezinim člankom 13. stavkom 4. trebalo bi na odgovarajući način izmijeniti Prilog Provedbenoj uredbi (EU) br. 540/2011.
               
            
                  (12)
               
               
                  Provedbenom uredbom Komisije (EU) 2016/549 (6) pomaknut je datum prestanka odobrenja za pikolinafen na 30. lipnja 2017. kako bi se omogućio dovršetak postupka produljenja odobrenja prije njegova isteka. Međutim, s obzirom na to da je odluka o produljenju odobrenja već donesena prije tog novog datuma prestanka odobrenja, ova Uredba trebala bi se primjenjivati od 1. studenoga 2016.
               
            
                  (13)
               
               
                  Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,
               
            DONIJELA JE OVU UREDBU:
      Članak 1.
      Produljenje odobrenja aktivne tvari
      Odobrenje aktivne tvari pikolinafen, kako je navedena u Prilogu I., produljuje se u skladu s uvjetima utvrđenima u tom Prilogu.
      Članak 2.
      Izmjene Provedbene uredbe (EU) br. 540/2011
      Prilog Provedbenoj uredbi (EU) br. 540/2011 mijenja se u skladu s Prilogom II. ovoj Uredbi.
      Članak 3.
      Stupanje na snagu i datum primjene
      Ova Uredba stupa na snagu dvadesetog dana od dana objave u Službenom listu Europske unije.
      Primjenjuje se od 1. studenoga 2016.
      
         Ova je Uredba u cijelosti obvezujuća i izravno se primjenjuje u svim državama članicama.
         Sastavljeno u Bruxellesu 25. kolovoza 2016.
         
            
               Za Komisiju
            
            
               Predsjednik
            
            Jean-Claude JUNCKER
         
      
      
         (1)  SL L 309, 24.11.2009., str. 1.
      
      
         (2)  Provedbena uredba Komisije (EU) br. 540/2011 od 25. svibnja 2011. o provedbi Uredbe (EZ) br. 1107/2009 Europskog parlamenta i Vijeća u pogledu popisa odobrenih aktivnih tvari (SL L 153, 11.6.2011., str. 1.).
      
         (3)  Direktiva Vijeća 91/414/EEZ od 15. srpnja 1991. o stavljanju sredstava za zaštitu bilja na tržište (SL L 230, 19.8.1991., str. 1.).
      
         (4)  Uredba Komisije (EU) br. 1141/2010 od 7. prosinca 2010. o utvrđivanju postupka za produljenje uvrštenja druge grupe aktivnih tvari u Prilog I. Direktivi Vijeća 91/414/EEZ i utvrđivanju popisa tih tvari (SL L 322, 8.12.2010., str. 10.).
      
         (5)  EFSA Journal 2015.; 13(11):4279. Dostupno na internetu: www.efsa.europa.eu.
      
         (6)  Provedbena uredba Komisije (EU) 2016/549 оd 8. travnja 2016. o izmjeni Provedbene uredbe (EU) br. 540/2011 u pogledu produljenja roka odobrenja aktivnih tvari: bentazon, cihalofop butil, dikvat, famoksadon, flumioksazin, DPX KE 459 (flupirsulfuron-metil), metalaksil-M, pikolinafen, prosulfuron, pimetrozin, tiabendazol i tifensulfuron-metil (SL L 95, 9.4.2016., str. 4.).
      
         PRILOG I.
         
                     Uobičajeni naziv, identifikacijski brojevi
                  
                  
                     Kemijski naziv prema IUPAC-u
                  
                  
                     Čistoća (1)
                     
                  
                  
                     Datum odobrenja
                  
                  
                     Prestanak odobrenja
                  
                  
                     Posebne odredbe
                  
               
                     Pikolinafen
                     CAS br. 137641-05-5
                     CIPAC br. 639
                  
                  
                     4′-fluoro-6-(α,α,α-trifluoro-m-toliloksi)piridin-2-karboksanilid
                  
                  
                     ≥ 980 g/kg
                  
                  
                     1. studenoga 2016.
                  
                  
                     30. lipnja 2031.
                  
                  
                     Za provedbu jedinstvenih načela iz članka 29. stavka 6. Uredbe (EZ) br. 1107/2009 moraju se uzeti u obzir zaključci izvješća o pregledu za pikolinafen, a posebice njegovi dodaci I. i II.
                     U toj cjelokupnoj ocjeni države članice moraju obratiti posebnu pozornost na sljedeće:
                     
                                 —
                              
                              
                                 nečistoće u tehničkoj aktivnoj tvari,
                              
                           
                                 —
                              
                              
                                 zaštitu sisavaca, posebno velikih sisavaca biljojeda,
                              
                           
                                 —
                              
                              
                                 zaštitu kopnenog bilja koje ne pripada ciljnoj skupini,
                              
                           
                                 —
                              
                              
                                 zaštitu podzemnih voda ako se aktivna tvar primjenjuje u područjima s osjetljivim tlom i/ili nepovoljnim klimatskim uvjetima,
                              
                           
                                 —
                              
                              
                                 zaštitu vodenih organizama, posebno algi.
                              
                           Uvjeti uporabe trebaju uključivati, prema potrebi, mjere za smanjenje rizika.
                  
               
            (1)  Dodatni podaci o identifikaciji i specifikaciji aktivne tvari dostupni su u izvješću o pregledu.
      
      
         PRILOG II.
         Prilog Provedbenoj uredbi (EU) br. 540/2011 mijenja se kako slijedi:
         
                     1.
                  
                  
                     U dijelu A briše se unos 38. za pikolinafen.
                  
               
                     2.
                  
                  
                     U dijelu B dodaje se sljedeći unos:
                     
                                 Broj
                              
                              
                                 Uobičajeni naziv, identifikacijski brojevi
                              
                              
                                 Kemijski naziv prema IUPAC-u
                              
                              
                                 Čistoća (*)
                                 
                              
                              
                                 Datum odobrenja
                              
                              
                                 Prestanak odobrenja
                              
                              
                                 Posebne odredbe
                              
                           
                                 „103.
                              
                              
                                 Pikolinafen
                                 CAS br. 137641-05-5
                                 CIPAC br. 639
                              
                              
                                 4′-fluoro-6-(α,α,α-trifluoro-m-toliloksi)piridin-2-karboksanilid
                              
                              
                                 ≥ 980 g/kg
                              
                              
                                 1. studenoga 2016.
                              
                              
                                 30. lipnja 2031.
                              
                              
                                 Za provedbu jedinstvenih načela iz članka 29. stavka 6. Uredbe (EZ) br. 1107/2009 moraju se uzeti u obzir zaključci izvješća o pregledu za pikolinafen, a posebice njegovi dodaci I. i II.
                                 U toj cjelokupnoj ocjeni države članice moraju obratiti posebnu pozornost na sljedeće:
                                 
                                             —
                                          
                                          
                                             nečistoće u tehničkoj aktivnoj tvari,
                                          
                                       
                                             —
                                          
                                          
                                             zaštitu sisavaca, posebno velikih sisavaca biljojeda,
                                          
                                       
                                             —
                                          
                                          
                                             zaštitu kopnenog bilja koje ne pripada ciljnoj skupini,
                                          
                                       
                                             —
                                          
                                          
                                             zaštitu podzemnih voda ako se aktivna tvar primjenjuje u područjima s osjetljivim tlom i/ili nepovoljnim klimatskim uvjetima,
                                          
                                       
                                             —
                                          
                                          
                                             zaštitu vodenih organizama, posebno algi.
                                          
                                       Uvjeti uporabe trebaju uključivati, prema potrebi, mjere za smanjenje rizika.”
                              
                           
               
            (*)  Dodatni podaci o identifikaciji i specifikaciji aktivne tvari dostupni su u izvješću o pregledu.